குவாங்டங் தீவு வனவிலங்கு சரணாலயம்

குவாங்டங் தீவு வனவிலங்கு சரணாலயம் (Kwangtung Island Wildlife Sanctuary) என்பது இந்தியாவின் அந்தமான் நிக்கோபார் தீவுகள் பகுதியில் உள்ள வட அந்தமான் தீவின் அருகே அமைந்துள்ள ஒரு சிறிய வனவிலங்கு சரணாலயம் ஆகும். இது 1987 ஆம் ஆண்டு ஒன்றியப் பிரதேசத்தின் வனவிலங்கு சரணாலயங்களின் பிணையத்தின் ஒரு பகுதியாக பன்னாட்டு இயற்கைப் பாதுகாப்புச் சங்கத்தின் வகை IV-இன் கீழ் இந்திய அரசால் பாதுகாக்கப்பட்ட பகுதியாக அறிவிக்கப்பட்டது. இதன் பரப்பளவு சுமார் 0.57 சதுர கிலோமீட்டர் ஆகும். குவாங்டங் தீவு வனவிலங்கு சரணாலயம் மெக்பெர்சன் விரிகுடாவிற்குத் தென்கிழக்கே அமைந்துள்ளது. வரலாறு குவாங்டங் தீவு வனவிலங்கு சரணாலயமானது, 1972-ஆம் ஆண்டின் வனவிலங்குப் பாதுகாப்புச் சட்டத்தின் கீழ் இந்திய அரசாங்கம் வெளியிட்ட ஓர் அறிவிக்கையின் வாயிலாக, அந்தமான் மற்றும் நிக்கோபார் தீவுகளில் உள்ள 96 குறிப்பிட்ட வனவிலங்குச் சரணாலயங்களில் ஒன்றாக 1987-ஆம் ஆண்டில் நிறுவப்பட்டது. உயிரியல் பல்வகைமை குவாங்டங் தீவு வனவிலங்கு சரணாலயத்தில் காணப்படும் விலங்குகள்: நிக்கோபார் புறா, அந்தமான் வாத்து, அந்தமான் நீர் உடும்பு, காட்டுப்பன்றி, பசுமை கடல் ஆமை, உவர்நீர் முதலை மற்றும் கடல் ஆமைகள். திப்டெரோகார்பசு, பைகஸ் ரெட்டுசா, மனில்காரா லிட்டோரலிசு, பொங்காமியா பின்னட்டா மற்றும் டெர்மினாலியா பியலாட்டா ஆகியவை இங்குள்ள தாவர இனங்களாகும். மேலாண்மை குவாங்டாங் தீவு வனவிலங்கு சரணாலயம், அந்தமான் மற்றும் நிக்கோபார் நிர்வாகத்தின் சுற்றுச்சூழல் மற்றும் வனத்துறை மூலம் நிர்வகிக்கப்படுகிறது. இங்குப் பொதுமக்கள் நுழைவதற்குத் தடை விதிக்கப்பட்டுள்ளது. மேலும், வனவிலங்கு பாதுகாப்புச் சட்டத்தின் கீழ் சுற்றுலா, புகைப்படம் எடுத்தல் அல்லது அறிவியல் ஆராய்ச்சி ஆகியவற்றுக்கு முன்னனுமதி பெறுவது அவசியமாகும். மேற்கோள்கள் வெளி இணைப்புகள் Official Website of the Department of Environment & Forests, Andaman and Nicobar Islands